MARIO-WEB	De pic, ua bohada de vent, un shinhau mès alègra e jogaira qu’es autes, encargada, plan que òc, des ahèrs dera primauèra, volèc dès eth Pesquèr, baishèc sus eth carrèr d’arbes, estropèc ara joena en ua embelinaira estrementida digna des ninfes de Virgili, e des faunes de Teocrit, e quilhèc eth sòn vestit, aqueth vestit mès sagrat qu’era tunica d’Isis, lèu enquiara nautada dera camaliga, deishant ath descubèrt ua cama de forma esquista.